 **องค์การบริหารส่วนตำบลลิดล**

จดหมายข่าว

**ประจำไตรมาส ๑ เดือน ตุลาคม-ธันวาคม ๒๕๕๘**

**เข้าใจสักนิดไม่ผิดกฎหมาย**

**การชำระภาษีโรงเรือน และที่ดิน**

ภาษีโรงเรือนและที่ดิน เป็นภาษีที่จัดเก็บจาก บ้านเช่า อาคารร้านค้า ตึกแถว บริษัท ธนาคาร โรงแรม โรงภาพยนตร์ แฟลต อพาร์ตเม้นท์ หอพัก คอนโดมิเนี่ยม โรงเรียนสอนวิชาชีพ โรงงานอุตสาหกรรม สนามม้า สนามมวย สนามกอล์ฟ ท่าเรือ บ่อนไก่ บ่อนปลา ฟาร์มสัตว์ คลังสินค้า และบริเวณที่ดิน ที่ปกติใช้ร่วมไปกับโรงเรือนนั้น ฯลฯ

อัตราภาษี

ร้อยละ ๑๒.๕ ของค่ารายปี

**การยื่นแบบประเมิน**

1. เจ้าของทรัพย์สินหรือผู้รับมอบอำนาจ ยื่นแบบแสดงรายการทรัพย์สิน (ภ.ร.ด.๒) ต่อพนักงานเจ้าหน้าที่ ซึ่งทรัพย์สินนั้นตั้งอยู่ ตั้งแต่วันที่ ๒ มกราคม - สิ้นเดือนกุมภาพันธ์ของทุกปี
2. พนักงานเจ้าหน้าที่จะออกแบบแจ้งประเมิน (ภ.ร.ด.๘)
3. ผู้รับการประเมินต้องชำระเงินภายใน ๓๐ วัน นับแต่วันได้รับแบบแจ้งการประเมิน (ภ.ร.ด.๘)
4. ภาษีโรงเรือนและที่ดินเกิน ๙,๐๐๐ บาท จะขอผ่อนชำระเป็น ๓ งวดๆละเท่าๆกันก็ได้

 **องค์การบริหารส่วนตำบลลิดล**

จดหมายข่าว

ค่าปรับและเงินเพิ่ม

หากผู้รับประเมินไม่พอใจในการประเมิน ให้ยื่นคำร้องขออุทธรณ์ภายใน

๑๕ วัน นับแต่วันที่ได้รับแจ้งการประเมิน(ภ.ร.ด.๘)

**อัตราโทษและค่าปรับ**

1. ผู้ใดละเลยไม่ยื่นแบบแสดงรายการ มีความผิดโทษปรับไม่เกิน ๒๐๐ บาท และเรียกเก็บย้อนหลังได้ไม่เกิน ๑๐ ปี
2. ผู้ใดยื่นแบบแสดงรายการไม่ถูกต้องตามความจริง หรือไม่บริบูรณ์มีความผิดต้องระวางโทษจำคุกไม่เกิน ๖ เดือน หรือปรับไม่เกิน ๕๐๐ บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน ๕ ปี
3. ถ้าชำระภาษีเกิน ๓๐ วัน นับแต่วันถัดจากวันที่ได้รับแจ้งการประเมิน ให้เสียเงินเพิ่ม ดังนี้

* ไม่เกิน ๑ เดือน เสียเพิ่ม ๒.๕%
* เกิน ๑ เดือน แต่ไม่เกิน ๒ เดือน เสียเพิ่ม ๕%
* เกิน ๒ เดือน แต่ไม่เกิน ๓ เดือน เสียเพิ่ม ๗.๕%
* เกิน ๓ เดือน แต่ไม่เกิน ๔ เดือน เสียเพิ่ม ๑๐%
* เกิน ๔ เดือนขึ้นไปให้ยึดอายัด หรือขายทอดตลาดทรัพย์สินโดยมิต้องขอให้ศาลสั่ง หรือออกหมายยึด

 **องค์การบริหารส่วนตำบลลิดล**

จดหมายข่าว

**ประจำไตรมาส ๒ เดือน มกราคม - มีนาคม ๒๕๕๙**

**ภาษีป้าย**

**เป็นภาษีที่จัดเก็บจากป้ายแสดงชื่อ ยี่ห้อ หรือ เครื่องหมายการค้าหรือโฆษณาหรือกิจการอื่น เพื่อหารายได้ไม่ว่าจะแสดง หรือโฆษณาไว้ที่วัตถุใด ๆ ด้วย อักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วย วิธีอื่น**

**อัตราภาษี**

**๑ ป้ายที่มีอักษรไทยล้วน คิดอัตรา ๓ บาทต่อ ๕๐๐ ตารางเซนติเมตร**

**๒ ป้ายที่มีอักษรไทยปนกับอักษรต่างประเทศ หรือปนกับภาพหรือเครื่องหมายอื่น คิดอัตรา ๒๐ บาทต่อ ๕๐๐ ตารางเซนติเมตร**

**๓ ป้ายดังต่อไปนี้ คิดอัตรา ๔๐ บาทต่อ ๕๐๐ บาทตารางเซนติเมตร**

* **ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่**
* **ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ**

 **องค์การบริหารส่วนตำบลลิดล**

จดหมายข่าว

**ประจำไตรมาส ๓ เดือน เมษายน – มิถุนายน ๒๕๕๙**

**ภาษีบำรุงท้องที่**

**เป็นภาษีที่จัดเก็บจากเจ้าของที่ดิน ผู้ครอบครองที่ดิน**

**อัตราภาษี**

* **จะเสียตามราคาปานกลางของที่ดิน มีหลายอัตรา ขอทราบรายละเอียดกับเจ้าหน้าที่ได้โดยตรง**
* **ที่ดินว่างเปล่าหรือไม่ได้ทำประโยชน์จะต้องเสียภาษีเป็น ๒ เท่าของอัตราปกติ**

**การยื่นแบบแสดงรายการที่ดินและชำระภาษี**

1. **ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดิน(ภ.บ.ท.๕) และชำระภาษีปีละครั้ง ตั้งแต่วันที่ ๒ มกราคม – ๓๐ เมษายน ของทุกปี**
2. **ผู้ที่ได้รับโอนกรรมสิทธิ์ที่ดินใหม่ หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.๕) ภายใน ๓๐ วันนับแต่วันที่โอนกรรมสิทธิ์**

 **องค์การบริหารส่วนตำบลลิดล**

จดหมายข่าว

**ประจำไตรมาส ๔ เดือน กรกฎาคม – กันยายน ๒๕๕๙**

**การจดทะเบียนพาณิชย์**